**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 44.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īpaši aizsargājamais kultūras piemineklis – Turaidas muzejrezervāts (turpmāk – muzejrezervāts) 2018.gada 3.oktobra vēstulē Nr.1-4.1/109 informēja Kultūras ministriju, ka Valsts ugunsdrošības un glābšanas dienests 2018.gada maijā veica plānoto muzejrezervāta ēku un teritorijas ugunsdrošības un civilās aizsardzības prasību ievērošanas pārbaudi. Pārbaudes gaitā tika konstatēta normatīvo aktu prasībām neatbilstošas ēkās – pieminekļos esošās ugunsdrošības sistēmas, t.sk. zibensaizsardzības sistēmas. Kopumā Valsts ugunsdzēsības un glābšanas dienests 2018.gada 21.maija aktā Nr.22/8-3.8.1/705 tika konstatēti 68 pārkāpumi. Muzejrezervāts ir uzsācis Valsts ugunsdzēsības un glābšanas dienests pārbaudes aktā minēto pārkāpumu novēršanu un līdz 2018.gada 1.augustam ir novērsis atsevišķus aktā minētos pārkāpumus. Vienlaikus muzejrezervāts ir konstatējis, ka, lai novērstu visus Valsts ugunsdzēsības un glābšanas dienesta 2018.gada 21.maija aktā Nr.22/8-3.8.1/705 konstatēto pārkāpumus atbilstoši spēkā esošajiem normatīvajiem aktiem, nepieciešams ierīkot un papildināt zibens aizsardzības ierīces kūts-stallī, informācijas centrā, ābolu klētī, baznīcā. Atbilstoši Latvijas standartam LVS CEN/TS 54-14 „Ugunsgrēka atklāšanas un ugunsgrēka trauksmes sistēmas” nepieciešams izstrādāt projektu un izbūvēt automātiskās ugunsgrēka atklāšanas un trauksmes signalizācijas sistēmas Pārvaldnieka jaunajai mājai, Jaunajai klētij (Krājuma ēka), Šveices mājas tējnīcai, Smēdei un Ratnīcai. Vienlaikus nepieciešams demontēt normatīvajiem aktiem neatbilstošās esošās sistēmas. Nepieciešami automātiskās ugunsgrēka atklāšanas un trauksmes signalizācijas sistēmas remonts un papildināšanas darbi sistēmas komponentēm atbilstoši Latvijas standartam LVS CEN/TS 54-14 „Ugunsgrēka atklāšanas un ugunsgrēka trauksmes sistēmas” Zivju pagrabā, Pirtī, Rožkalnos, Apmeklētāju centrā, Baznīcas un Dārznieka mājas ēkās. Lai nodrošinātu Valsts ugunsdzēsības un glābšanas dienesta 2018.gada 21.maija aktā Nr.22/8-3.8.1/705 noteikto ugunsdrošības sistēmu un drošības (videonovērošanas, apsardzes) sistēmu pilnveidošanu un atjaunošanu atbilstoši spēkā esošiem normatīvajiem aktiem, kā arī nodrošinātu šo darbu veikšanu Valsts ugunsdzēsības un glābšanas dienesta aktā noteiktajā termiņā līdz 2018.gada 31.decembrim muzejrezervātam nepieciešams finansējums 48 400 *euro* apmērā(ar PVN). Kultūras ministrija ir izvērtējusi iespējas finansēt Valsts ugunsdzēsības un glābšanas dienesta 2018.gada 21.maija aktā Nr.22/8-3.8.1/705 noteikto ugunsdrošības sistēmu un drošības (videonovērošanas, apsardzes) sistēmu pilnveidošanu un atjaunošanu atbilstoši spēkā esošiem normatīvajiem aktiem 2018.gadā apstiprinātā budžeta ietvaros, un secinājusi, ka Kultūras ministrijai nav iespēju arī pārdalīt finansējumu no citām budžeta programmām. Ņemot vērā minēto, no valsts budžeta programmas 02.00.00 „Līdzekļi neparedzētiem gadījumiem” papildus nepieciešams finansējums 48 400 *euro* apmērā, lai Īpaši aizsargājamais kultūras piemineklis – Turaidas muzejrezervāts nodrošinātu ugunsdrošības un drošības sistēmu pilnveidošanu un atjaunošanu atbilstoši normatīvo aktu prasībām. Finansējums tiks izlietots līdz 2018.gada beigām un plānotie darbi izpildīti.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Īpaši aizsargājamais kultūras piemineklis – Turaidas muzejrezervāts. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018.gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  48 400 |  0 |  0 |  0 |  0 |  0 |
| 2.1. valsts pamatbudžets | 0 |  48 400 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 | -48 400 |  |  |  |  |  |
| 3.1. valsts pamatbudžets | 0 | -48 400 |  |  |  |  |  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  48 400 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins norādīts Projektam pievienotajos finansējuma pieprasījumu pamatojošajos dokumentos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Zakevica 67330260

Baiba.Zakevica@km.gov.lv